Na osnovu Sporazuma o Projektu broj 81277995 između GIZ-a i EHO-a vezanom za sprovođenje projekta **„PODRŠKA ZA NOVI POČETAK”**

koji je podržan od Nemačke organizacije za međunarodnu saradnju (Deutsche Gesellschaft fur Internationale Zusammenarbeit – GIZ GmbH) kao deo Programa „Povratak novim mogućnostima“ Nemačkog Saveznog Ministarstva za ekonomsku saradnju i razvoj (BMZ), u sklopu Nemačke razvojne saradnje (Deutsche zusammenarbeit),

a realizuje se u okviru Programa „Migracije za razvoj“ (PME) u Srbiji.

**Ekumenska humanitarna organizacija (EHO) objavljuje**

**JAVNI POZIV**

**za izbor korisnika pomoći u građevinskom materijalu za unapređenje uslova stanovanja i stručnoj podršci u planiranju i izvođenju građevinskih radova**

Pravo na pomoć mogu da ostvare **prvenstveno povratnici** iz Nemačke i Zapadne Evrope, po osnovu Sporazuma o readmisiji i druga **socijalno ugrožena lica** (do 20%) koji žive na teritoriji **Grada Sremske Mitrovice**, **Opštine Ruma i Opštine Pećinci**.

**I Uslovi za izbor korisnika**

**1.** da su **povratnic**i po osnovu Sporazuma o readmisiji ili druga **socijalno ugrožena lica** (do 20%),

**2.** da im je **mesto prebivališta** na gore navedenoj teritoriji Grada/Opštine,

**3.** da na navedenoj teritoriji poseduju stambeni objekat **koji ne ispunjava osnovne uslove za stanovanje** (prvenstveno higijenski minimum u vidu funkcionalnog kupatila ili ima neke druge veće nedostatke), a da veličina stambenog objekta ne prelazi osnovne potrebe porodičnog domaćinstva, kao i da je stepen izgrađenosti objekta takav da bude useljiv po dobijanju donacije,

**4.** da **ne poseduju drugu nepokretnost** u Republici Srbiji ili u drugoj državi kojom mogu da reše svoje stambeno pitanje,

**5.** da nisu bili ili da nisu trenutno uključeni u neki drugi projekat za trajno rešavanje stambenih potreba,

odn. **da nisu dobijali pomoć u građevinskom materijalu**,

**6.** da **poseduju** **validan dokaz o vlasništvu nad objektom**, dozvole za stambeni objekat ili dokument koji potvrđuje da je objekat **legalan ili u procesu ozakonjenja**, a da je taj objekat izgrađen na lokaciji na kojoj je dozvoljena individualna stambena gradnja,

**7.**da **objekat ima omogućen pristup**, odnosno ispunjava sve uslove da dobije **vodu** u kupatilu/kući legalno sa postojeće vodovodne mreže ili bunara upotrebljivevode; da ima omogućen pristup kanalizacionoj mreži ili septičku jamu ili propisne prostorne mogućnosti za izgradnju septičke jame (do izgradnje/dogradnje kanalizacije) kako bi propisno rešio **odvodnju otpadnih voda**; da ima ili ispunjava sve uslove da dobije **struju** u kupatilu/kući legalno sa postojeće elektroenergetske mreže. (donacija može pokriti troškove priključaka i/ili pumpi, ali ne i postojeće dugove koji moraju biti podmireni).

**8.**da porodica poseduje potencijal i volju **da građevinske radove, uz stručnu podršku, izvodi sama ili da od sopstvenih primanja plati profesionalnog majstora** (sem za instalaterske radove na kupatilu i postavljanje pločica, što pokriva donacija).

**II Prijava na oglas**

**Uz prijavu na oglas potrebno je da podnosilac preda sledeća dokumenta (fotokopije):**

**1.** Dokumenta kojima dokazuje **da je povratnik** po Sporazumu o readmisiji, ako je to slučaj (potvrde, pasoš i dr. dokumenta iz kojih se vidi da je boravio u evropskoj zemlji duže od 3 meseca, tražio azil),

**2.** Očitanu važeću **ličnu kartu ili drugi važeći lični dokument**, iz kojeg se vidi mesto prebivališta,

**3.** Dokumenta u vezi sa **vlasništvom nad parcelom i objektom** (overen kupoprodajni ugovor, ili ugovor o poklonu ili nasleđivanju, ili prepis lista nepokretnosti, ili izvod iz zemljišnih knjiga, ili da je objekat ozakonjen ili u procesu ozakonjenja i sl.) iz kojih se vidi da je **onaj koji se prijavljuje vlasnik objekta**.

**Javni poziv se objavljuje 21.01.2022. godine** **na oglasnim tablama** Povereništava za izbeglice i migracije Republike Srbije i mesnih zajednica/opština, kao i na EHO sajtu [**www.ehons.org**](http://www.ehons.org) i društvenim mrežama – facebook i instagram.

**PRIJAVA se može podneti LIČNO 10-14h:**

**u RUMI, ponedeljkom,** u kancelariji „Udruženja Roma Ruma“, na adresi Železnička br. 22

**u SREMSKOJ MITROVICI, utorkom,** u kancelariji MZ „Sava“,na adresi Jovice Trajkovića br. 4

**u PEĆINCIMA, sredom,** prijavitise telefonom saradnicama na terenu na dolenavedene brojeve telefona

**Tokom javnog poziva u ovim terminima** i u navedenim kancelarijama će dežurati EHO terenske saradnice, koje će prikupljati prijave i davati detaljnije informacije o EHO podršci u okviru ovog projekta: **Maja Vukotić 062 8216296 i Sonja Krnajski 069 707461**.

**ili POŠTOM slanjem traženih dokumenata na adresu:**

**Ekumenska humanitarna organizacija**

**PRIJAVA NA JAVNI POZIV ZA POMOĆ U GRAĐEVINSKOM MATERIJALU NA PROJEKTU „PODRŠKA ZA NOVI POČETAK“2022**

**Ćirila i Metodija 21, 21000 Novi Sad**

**Rok za podnošenje prijava na oglas je zaključno sa 11. februarom 2022. godine.**

**III Donošenje odluke**

Konačnu odluku o dodeli pomoći najugroženijima donosi Komisija na osnovu priložene dokumentacije i izvršenih poseta porodicama. Predlog lista odobrenih zahteva biće objavljena na istim mestima gde i Javni poziv. Podnosilac prijave može uložiti prigovor na Predlog listu u roku od 8 dana od objavljivanja liste. Posle razmatranja prigovora Komisija će utvrditi Konačnu listu odobrenih korisnika pomoći.